Zille ‘nie betrokke’ by bemiddeling tussen DA-hoës | Netwerk24
Deur Jason Felix 25 Mei 2017 17:39
Dit het niks met haar te doen nie.
Só het Helen Zille, Wes-Kaapse premier en voormalige DA-leier, Donderdag gereageer op mediaberigte dat sy die DA aanbeveel het om die twis tussen Bonginkosi Madikizela, waarnemende Wes-Kaapse DA-leier, en Mbali Ntuli, KwaZulu-Natalse LPW, vir bemiddeling te verwys.
Sy sê sy het ook geen aanbevelings gemaak nie.
Madikizela het ’n klag teen Ntuli ingedien en indien daar enige bemiddeling is, moet dit volgens haar tussen hulle twee wees.
“Wat het ek daarmee te doen?” het Zille gevra.
Die twis tussen Madikizela en Ntuli spruit uit Zille se twiets oor kolonialisme. Ntuli het ’n Facebook-inskrywing ge-like waarin geskryf is dat Zille “ ’n rassis is” en het sodoende na bewering die party se beleid oor die gebruik van sosiale media oortree.
Mbali Ntuli se tugverhoor is voorlopig uitgestel.
Meer oor: Bonginkosi Madikizela | Helen Zille | Mbali Ntuli
DA wen tussenverkiesing in Beaufort-Wes
'Ons moet boere en plaaswerkers beskerm,' sê ANC
‘OG-verslag wys skade wat ANC aanrig’